**TÖÖVÕTULEPING NR**

/kuupäev digitaalallkirjas/

**Mulgi Vallavalitsus**, registrikoodiga 77000453, asukohaga Pärnu mnt 30, 69403 Abja-Paluoja, Mulgi vald, Viljandi maakond (edaspidi Tellija), mida esindab Mulgi valla põhimääruse alusel vallavanem **Dmitri Orav**

ja

**…. OÜ,** registrikoodiga …., asukohaga …….., Viljandi maakond (edaspidi Töövõtja), mida esindab juhatuse liige **……..,**

Tellija ja Töövõtja (edaspidi koos Pooled või eraldi Pool), sõlmisid töövõtulepingu (edaspidi Leping) alljärgnevas:

**1. Lepingu üldtingimused**

1.1. Lepingu objektiks on Mulgi vallas asuvate teetruupide rajamis- ja remonditööd (edaspidi **Töö või Tööd**) vastavalt ….. OÜ poolt ……..2025 esitatud hinnapakkumisele.

1.2. Lepingu dokumentide tähtsusjärjekord on:

1) Leping;

2) Hinnapakkumine …..2025.

1.3. Töövõtja kinnitab, et Töövõtja on põhjalikult tutvunud Lepingu täitmise aluseks olevate lähteandmetega ja objektil valitsevate tingimustega.

**2. Tähtajad**

2.1. Tööde teostamise tähtaeg on 4 nädalat alates töövõtulepingu sõlmimisest, leping sõlmitakse 1 nädala jooksul alates eduka pakkuja kinnitamisest.

2.2. Juhul, kui Töö teostamisega alustamine viibib Tellijast põhjustatud asjaoludel ja sellest tulenevalt ei ole võimalik Töid lõpetada tähtaegselt, võivad Pooled punktis 2.1. sätestatud Töö teostamise tähtaja kulgemise peatada kehtestades tehnoloogilise pausi ning jätkata Töö teostamist esimesel võimalusel.

**3. Poolte õigused ja kohustused**

3.1. Tellijal on õigus:

3.1.1. igal ajal teha järelepärimisi Tööde tegemise hetke olukorra kohta ning kontrollida Tööde tegemise käiku.

3.2. Tellijal on kohustus:

3.2.1. tasuda Töövõtjale tehtud Tööde eest vastavalt Lepingule;

3.2.2. teatada Töövõtjale nii Töö tegemise ajal kui ka pärast Töö vastuvõtmist avastatud mittevastavustest Lepingule mõistliku aja jooksul pärast vastavate asjaolude avastamist.

3.3. Töövõtjal on õigus:

3.3.1. saada Tellijalt Töö tegemiseks vajalikku informatsiooni ja juhiseid;

3.3.2. saada Töö eest Lepingus kokkulepitud Tasu.

3.4. Töövõtjal on kohustus:

3.4.1. teha Tööd vastavalt Lepingule;

3.4.2. vastutada ehitusobjektil Töö tegemisel võimaliku kaasneva kahju tekitamise eest keskkonnale ning kolmandatele isikutele;

3.4.3. vastutada selle eest, et Töö oleks tehtud korrektselt ja kvaliteetselt;

3.4.4. informeerida viivitamatult Tellijat Töö tegemise käigus tekkinud probleemidest;

3.4.5. kanda juhusliku hävimise vastutust või kahjustamise riisikot kuni vaegtööde kõrvaldamiseni ja parandatud tööde vastuvõtmiseni Tellija poolt juhul kui Töö vastuvõtmisel fikseeritakse puudused ja mittevastavused.

**4. Tasumine**

4.1. Leping on ühikhindadel põhinev leping. Töö maksumus on **…… €** koos käibemaksuga, mida Tellija kohustub Töövõtjale tasuma Lepingu tingimuste kohaselt tehtud tööde eest järgmiselt:

4.2. Lepingu tingimuste kohaselt teostatud Töö eest tasumine toimub vastavalt Tellija poolt heakskiidetud teostatud tööde aktide alusel esitatud e-arvete järgi hiljemalt 14 kalendripäeva jooksul alates arve kättesaamisest.

**5. Poolte vastutus**

5.1. Töövõtja vastutab Lepingu rikkumise eest, kui Töö ei vasta Lepingule.

5.2. Tööde tegemise ajal kannab juhusliku hävimise või kahjustumise riisikot Töövõtja. Töövõtjal ei ole õigust nõuda Tasu tehtud Lepingu objektiks olevate tööde eest, mis on hävinud või kahjustunud enne nende vastuvõtmist Tellija poolt.

5.3. Töö juhusliku hävimise või kahjustumise riisiko läheb üle Tellijale valminud Töö kohta pärast vastuvõtuakti allkirjastamist Lepingupoolte poolt.

**6. Lepingu kehtivus**

6.1. Leping jõustub selle allkirjastamisel ja kehtib kuni Lepingust tulenevate kohustuste täitmiseni.

**7. Muud tingimused**

7.1. Lepingut võib muuta Poolte kirjalikul kokkuleppel ja kooskõlas kehtivate õigusaktidega.

7.2. Kõik Lepingu tõlgendamisest või täitmisest tulenevad vaidlused püütakse lahendada Lepingupoolte vaheliste läbirääkimiste teel. Kokkuleppe mittesaavutamisel lahendatakse vaidlus Tartu Maakohtus vastavalt Eesti Vabariigis kehtivatele õigusaktidele.

7.3. Kõigis küsimustes, mis ei ole reguleeritud Lepinguga, juhinduvad Pooled Eesti Vabariigi vastavatest õigusaktidest.

7.4 Töövõtja annab tehtud töödele alates üleandmise-vastuvõtmise akti allkirjastamisest 24 kuulise garantii.

8. **Lepingu lahutamatud osad**

8.1 …. OÜ korrigeeritud hinnapakkumine …...2025.

**9. Poolte allkirjad**

**Tellija: Töövõtja:**

(allkirjastatud digitaalselt) (allkirjastatud digitaalselt